Patró expressiu i modalitat oracional

Un sol enunciat escrit pot ser pronunciat o dit de moltes maneres. Per auxiliar-nos en la interpretació de la modalitat oracional, ens valem dels signes de puntuació referits a la modalitat d’interrogació (?) i d’exclamació (!).

 Aquests signes –d’origen musical, i internacionalitzats en moltes llengües-- són insuficients per fer destacar el patró expressiu (és a dir, el “sentiment” o “estat d’ànim” de qui el pronuncia –i la interpretació de qui l’escolta).

 Així una seqüència com:

1. Quina hora és

 Pot modificar-se amb els signes corresponents, segons es tracti d’una oració interrogativa (2a) o exclamativa (2b):

1. a. Quina hora és?

b. Quina hora és!

 Podem matisar l’enunciació amb altres signes de puntuació relatius a ruptura o suspensió de la línia melòdica, com a 3)

1. a.Quina... hora és?

b.Quina hora... és?

 I també podem intensificar o focalitzar dels elements destacables per via de recursos tipogràfics, com per exemple amb les majúscules, amb repeticions de lletres, etc.

1. a.Quina HORA és?

b.Quiiiiiina hora és?

Pràctiques:

Observa la seqüència següent:

1. Però quina hora és?

Com la llegeixes per indicar els patrons expressius següents?

 Pregunta “neutra”

 Sorpresa

 Enuig

 Afecte

 Admiració

 Desconfiança / inseguretat

 Insistència / neguit

**Llegiu el text següent, procurant remarcar les intencions que hi detecteu:**

**Vull ser gran**

Estic cansada de ser nena, de ser petita, diminuta, rodoneta, de ser dolceta, una floreta, la cuqueta, la rateta, la pixurrineta, de ser pesadeta, de tenir galtetes, de tenir amiguetes, de fer trenetes, de jugar a firetes, de fer pastetes, de collir floretes, de caçar marietes, d'anar a Caldetes, de menjar galetes, de prendre sopetes, de cantar cançonetes, de portar calcetes!
Jo vull ser gran.

Vull ser alta, molt alta.

Vull tenir tetes i portar uns sostens i que transparentin sota una camisa blanca.

I fumar i escoltar música i ballar a les discoteques.

I parlar i riure…

Casar-me. Vull casar-me amb un vestit blanc i llarg, amb un vel que em tapi tota la cara i fer-me fotos, moooltes fotos, i ensenyar-les a tothom, perquè vull tenir amics, mooolts amics…

Vull un marit que porti una corbata de ratlles i una maleta plena de papers molt importants.

I tenir un altre nòvio que vagi amb moto, que sigui ros amb els ulls blaus.

I tenir fills, mooolts fills. Trucar a moltes canguros, poder sortir cada nit.

I ser més gran i fer anys i més anys i posar-me cremes, moooltes cremes.

Tenir problemes i anar al metge. Prendre pastilles. Moltes pastilles. Pastilles per dormir, pastilles per aixecar-me, pastilles per al mal aquí, aquí, aquí…

Fer més anys i que ja no em surtin pèls i posar-me dents de plàstic i anar a l'hospital i ja no tenir amigues i quedar-me sola…

o Mamaaaaaaa!

Grup T de Teatre, *Criatures* (passatge)

- Senyor Batllori, li volia dir que no m'hauré d'agafar els dies de vacances que li havia demanat. Per sort! El meu fill està millor, gràcies a Déu!, i el metge ha dit que no cal que el portem al sanatori.

- És una notícia excel·lent! Ho veu, dona? Tot s'arregla!

- Ai, sí! Vostè no sap el pes que m'he tret de sobre! Sola i amb el nen allà dalt, és que m'hauria mort! Però, bé, no el vull molestar més.

- Tranquil·la, tranquil·la, que no molesta!

- Només li volia donar les gràcies i dir-li que a partir de dilluns faré l'horari normal.

- Doncs, perfecte, Joana. I me n'alegro molt!

  **SÍ NO**

|  |  |  |
| --- | --- | --- |
| **1.** És un intercanvi d’informació tenyit de subjectivitat. | https://aplicacions.llengua.gencat.cat/itineraris-aprenentatge/images/au.gif | https://aplicacions.llengua.gencat.cat/itineraris-aprenentatge/images/au.gif |
| **2.** La Joana pretén informar del canvi d’horari. | https://aplicacions.llengua.gencat.cat/itineraris-aprenentatge/images/au.gif | https://aplicacions.llengua.gencat.cat/itineraris-aprenentatge/images/au.gif |
| **3.** La Joana pretén expressar agraïment. | https://aplicacions.llengua.gencat.cat/itineraris-aprenentatge/images/au.gif | https://aplicacions.llengua.gencat.cat/itineraris-aprenentatge/images/au.gif |
| **4.** El cap vol estar a l’alçada de les circumstàncies. | https://aplicacions.llengua.gencat.cat/itineraris-aprenentatge/images/au.gif | https://aplicacions.llengua.gencat.cat/itineraris-aprenentatge/images/au.gif |
| **5.** La Joana fa servir un to inadequat. | https://aplicacions.llengua.gencat.cat/itineraris-aprenentatge/images/au.gif | https://aplicacions.llengua.gencat.cat/itineraris-aprenentatge/images/au.gif |
| **6.** La Joana està molt afectada per la malaltia del fill. | https://aplicacions.llengua.gencat.cat/itineraris-aprenentatge/images/au.gif | https://aplicacions.llengua.gencat.cat/itineraris-aprenentatge/images/au.gif |
| **7.** La Joana marca el to emotiu de la comunicació. | https://aplicacions.llengua.gencat.cat/itineraris-aprenentatge/images/au.gif | https://aplicacions.llengua.gencat.cat/itineraris-aprenentatge/images/au.gif |
| **8.** Entre els interlocutors hi ha una relació d’amistat. | https://aplicacions.llengua.gencat.cat/itineraris-aprenentatge/images/au.gif | https://aplicacions.llengua.gencat.cat/itineraris-aprenentatge/images/au.gif |